Source: http://www.financnik.sk/index.php/spravodajstvo/sport/itemlist/user/42-superuser?start=70
Timestamp: 2019-05-23 14:09:09+00:00

Document:
BRATISLAVA/KOMÁRNO 22. mája (WebNoviny.sk) - Dvoch opitých pohoničov v jednom povoze chytili policajti v pondelok v noci v obci Chotín v okrese Komárno. Konský povoz zastavili asi o 22:30. Ako agentúru SITA informovala nitrianska policajná hovorkyňa Renáta Čuháková, 52-ročnému pohoničovi namerali 1,9 promile alkoholu v dychu. Muža zadržali a obvinili z ohrozenia pod vplyvom návykovej látky. Za opraty sa tak posadil jeho spolujazdec a pokračoval v jazde. Asi o dve hodiny zastavila ten istý povoz ďalšia hliadka. Pohonič v tomto prípade nafúkal 2,04 promile. Aj on skončil v policajnej cele a bol obvinený z prečinu ohrozenia pod vplyvom návykovej látky.
Viac k témam: opitý vodič
Zdroj: Webnoviny.sk - Foto: Pohonič nafúkal takmer dve promile, o pár hodín zastavili povoz policajti znova © SITA Všetky práva vyhradené.
BRATISLAVA 22. mája (WebNoviny.sk) - Predseda hnutia OĽaNO Igor Matovič aj po takmer hodine od oficiálneho skončenia 45. schôdze pokračuje vo svojom vystúpení.
V sále bolo niekoľko poslancov
Poslanci Matovičovo vystúpenie v rozprave k jeho návrhu novely zákona o platových pomeroch niektorých ústavných činiteľov SR prerušili. O návrhu budú rokovať na júnovej schôdzi parlamentu. V sále sedelo sedem poslancov. Líder hnutia Obyčajní ľudia a nezávislé osobnosti (OĽaNO) svoje vystúpenie pomenoval ako Prvú zakázanú schôdzu NR SR. Matovič vyčíta najmä koaličným poslancom, že sa pri zvyšovaní svojich platov nepozerajú na to, ako sa zvyšujú platy obyčajným ľuďom.
Drahší plyn aj nízke príspevky
„Vláda ľuďom na tento rok prichystala zdraženie plynu a elektriny o šesť percent, tepla o sedem percent, poplatku za SIPO o 530 percent, živnostníkom zvýšenie sociálnych a zdravotných odvodov o desať eur. Oproti tomu ľudia od štátu dostanú zvýšenie životného minima o symbolických 1,59 eura, daňového bonusu na dieťa o 0,60 eura, rodičovského príspevku o šesť eur, starobného dôchodku o 8,70 eura, invalidného o 7,40 eura, vdovského o 5,60 eura či sirotského o 2,70 eura" porovnal líder OĽaNO. Štyridsiatu piatu schôdzu poslanci ukončili na návrh podpredsedu Andreja Hrnčiara (Most-Híd). "Tí, ktorí predkladali zákony, šli v určenom poradí. Pán Matovič si vyberá, kedy svoj návrh predloží. Keď mal ísť na rad, ešte o 18:22 tu sedel a potom odišiel, len preto, aby mu bod prepadol," vysvetlil Hrnčiar svoj návrh s tým, že Matovič to tak urobil preto, lebo v parlamente už neboli prítomné kamery.
Viac k témam: OĽaNO Obyčajní ľudia a nezávislé osobnosti, platy poslancov
Zdroj: Webnoviny.sk - Matovič ostro kritizoval platy poslancov, vo vystúpení pokračoval aj po konci schôdze parlamentu © SITA Všetky práva vyhradené.
BRATISLAVA 22. mája (WebNoviny.sk) - Prezident Andrej Kiska vymenoval dvanástich sudcov bez časového obmedzenia. Noví sudcovia prešli výberovým konaním a odobrila ich Súdna rada SR. Medzi vymenovanými je osem žien a štyria muži. Noví sudcovia budú pridelení na okresné súdy po celom Slovensku. Lucia Baštová posilní súd v Kežmarku, Denisa Bučková v Pezinku, Lenka Figulová v Spišskej Novej Vsi, Filip Gylányi v Bratislave, Marcela Holubová vo Vranove nad Topľou, Lucia Kallová v Starej Ľubovni, Tomáš Kelner v Bratislave, Jana Kurnotová pôjde na Okresný súd v Malackách, Emília Mišenková do Starej Ľubovne, Ján Pastirčík do Malaciek, Daniel Petričko do Michaloviec a Antónia Svičinová do Rožňavy. Najviac budú posilnené Okresné súdy v Starej Ľubovni a Malackách, kam príde nová dvojica sudcov. Väčšina z nových sudcov pôsobila na súdoch v pozícii vyšší súdny úradník či vykonávala súkromnú advokátsku prax. Noví sudcovia bez časového obmedzenia: Lucia BAŠTOVÁ Okresný súd Kežmarok Denisa BUČKOVÁ Okresný súd Pezinok Lenka FIGULOVÁ Okresný súd Spišská Nová Ves Filip GYLÁNYI Okresný súd Bratislava II Marcela HOLUBOVÁ Okresný súd Vranov nad Topľou Lucia KALLOVÁ Okresný súd Stará Ľubovňa Tomáš KELNER Okresný súd Bratislava I Jana KURNOTOVÁ Okresný súd Malacky Emília MIŠENKOVÁ Okresný súd Stará Ľubovňa Ján PASTIRČÍK Okresný súd Malacky Daniel PETRIČKO Okresný súd Michalovce Antónia SVIČINOVÁ Okresný súd Rožňava
Zdroj: Webnoviny.sk - Prezident Kiska vymenoval nových sudcov, budú pridelení na okresné súdy po celom Slovensku © SITA Všetky práva vyhradené.
PREŠOV 22. mája (WebNoviny.sk) - V Prešove pribudli ďalšie parkovacie miesta. Na Sídlisku duklianskych hrdinov a na Fučíkovej ulici ich celkovo vzniklo viac ako 40. Súčasťou výstavby boli aj úpravy okolia.
Vyriešili komplikované parkovanie
Ako konkretizovala Lenka Šitárová z tlačového referátu Mestského úradu v Prešove, na Sídlisku duklianskych hrdinov je po stavebných a terénnych úpravách 33 nových parkovacích miest, z toho dve sú určené pre zdravotne ťažko postihnutých občanov. „Vyriešilo sa tak komplikované parkovanie áut pozdĺž cesty. V rámci terénnych úprav tu vysadili trávu a pribudlo aj 17 drevín,“ podotkla Šitárová. Stavebné práce v tejto lokalite realizovala firma Eurovia SK, a.s. Košice. Celkové náklady boli vyše 47 200 eur s DPH.
Pribudli aj stožiare verejného osvetlenia
Vo vnútrobloku na Fučíkovej ulici pribudlo 10 nových parkovacích miest a dve nové plochy pre nádoby na odpad. „Parkovisko tak pôsobí krajšie a upravenejšie. Okrem toho je aj lepšie osvetlené, a to vďaka trom novým stožiarom verejného osvetlenia. Opravili tu aj cestu, má nový asfalt, a nanovo vysadili trávu,“ dodala Šitárová. Stavebné práce vo vnútrobloku na Fučíkovej ulici realizovala firma Dinis s.r.o., Kamenica a náklady presiahli 26 800 eur s DPH.
Viac k témam: parkovacie miesta
Zdroj: Webnoviny.sk - Mesto Prešov pokračuje v riešení komplikovaného parkovania, vybudovalo nové parkovacie miesta © SITA Všetky práva vyhradené.
BRATISLAVA 22. mája (WebNoviny.sk) - Slovenský Danubia Nanotech sa stal v konkurencii viac ako 300 startupov z 24 krajín víťazom tohto ročníka najväčšej súťaže pre startupy v regióne strednej a východnej Európy - PowerUp!. Víťazný startup si z finále v poľskom Krakove odniesol nielen 50 000 eur, ale aj možnosť vstúpiť do prestížneho podnikateľského akcelerátora - Highway®. Danubia Nanotech presvedčil medzinárodnú porotu svojim grafénovým teplotným senzorom, ktorý by mal byť v budúcnosti aplikovaný na batériové články nielen v elektromobiloch. "Vlastnosti grafénu umožňujú, že náš senzor je oproti existujúcim technológiám na trhu ľahší, lacnejší, môže merať na väčších plochách a vďaka aplikácii na adhezívnej fólii sa dá ľahšie nasadiť na batériové články," vysvetľuje Patrik Križanský, konateľ Danubia Nanotech. PowerUp! je prvá súťaž, do ktorej sa tento inovatívny slovenský startup zapojil. "Ako začínajúca firma sme hľadali investora, ako je InnoEnergy, ktorý nám poskytne nielen finančnú investíciu, ale nás svojou sieťou a podnikateľským akcelerátorom podporí v celkovom rozvoji nášho podnikania. Po zisku tohto ocenenia sa môžeme pustiť do vylepšovania nášho riešenia podľa potrieb našich koncových zákazníkov," dodáva P. Križanský. Na 2. mieste sa tento rok umiestnil lotyšský startup Atlas 3D, ktorý si so svojou všestrannou 3D tlačiarňou na výrobu mikro- a nanočipov, ako aj unikátnym riešením urýchľujúcim výrobu prototypov mikro- a nanozariadení, odniesol 10 000 eur. Za tretie miesto získal cenu 5 000 eur maďarský startup V-Chiller s revolučným chladiacim prístrojom, ktorý vie zachladiť plechovkové nápoje za jednu minútu unikátnou vákuovou metódou, pričom vďaka potrebe veľmi malého množstva energie znižuje dopady na životné prostredie. Tento rok bolo veľké finále v poľskom Krakove zároveň aj súčasťou Impact ´19, jedného z najprestížnejších ekonomických podujatí v regióne strednej a východnej Európy. Súťažiaci museli presvedčiť porotu zloženú z investorov, zástupcov priemyslu, odborníkov na čisté technológie. Celkovo sa finále zúčastnilo 14 startupov, víťazov národných finále. Zastúpenie tu mali začínajúce inovatívne firmy z Maďarska, Poľska, Českej republiky, Slovenska, Slovinska, Srbska, Lotyšska, Litvy, Estónska, Rumunska, Bulharska, Chorvátska, Turecka a Grécka. "Je dôležité zdôrazniť, že PowerUp! sa nezameriava iba na energetické startupy, ale je otvorená aj riešeniam zameraným na mobilitu, čisté technológie, vykurovanie a smart technológie. Čo odlišuje túto súťaž od iných, je okrem finančných cien aj to, že súťažiaci dostanú rozsiahlu podporu, mentoring a podnikateľské know-how, ktoré im má pomôcť posunúť svoje produkty a služby o stupienok vyššie," hovorí Jakub Miler, CEO InnoEnergy Central Europe. Aj preto tento rok prvýkrát v histórii súťaže vyhlásili v rámci PowerUp! aj ocenenie za inovatívne riešenie výziev súvisiacich s čistým ovzduším - "Clean Air Challenge Award". Ocenenie získal estónsky startup Rooofit.solar s novým typom solárnych panelov, ktoré sú kombináciou bežných strešných krytín a fotovoltaických modulov. Sponzorom tohto ocenenia je Veolia, spoločnosť ktorá sa dlhodobo zameriava na vývoj, ale aj v praxi nasadzuje riešenia prispievajúc k trvalo udržateľnému rozvoju. "Kvalita ovzdušia je jednou z najväčších výziev, ktorým dnes čelia samosprávy a priemysel. To je hlavný dôvod, prečo si všetky riešenia, ktoré môžu prispieť k riešeniu tejto výzvy, zaslúžia uznanie a podporu. Teší nás, že aj začínajúce technologické firmy z tejto oblasti majú rovnaké hodnoty ako naša spoločnosť v oblasti zodpovedného prístupu k životnému prostrediu. Sme hrdí, že sme ako prví mohli prevziať záštitu nad Clean Air Challenge Award," vysvetľuje Fabien Ferrer, zástupca výkonného riaditeľa skupiny Veolia v Poľsku. Súťažiaci absolvovali pred veľkým finále, ako aj národnými finále, dvojdenné bootcampy, ktoré vedú uznávaní podnikateľskí mentori. Tu majú súťažiaci príležitosť potvrdiť si svoje podnikateľské plány, zosúladiť ich s očakávaniami trhu, ale napríklad aj zlepšiť svoje prezentačné schopnosti. Jednou z hlavných motivácií pre mnohých je aj možnosť získať pozvánku do prestížneho akceleračného programu Highway®, v rámci ktorého môžu získať až 150 000 eur a prístup ku expertíze InnoEnergy. Súťažiaci majú vďaka PowerUp! aj príležitosť stretnúť sa so zástupcami popredných firiem zo sektora energetiky a čistých technológií, z ktorých viacerí sú aj partnermi súťaže. Tento rok boli partnermi súťaže aj slovenská skupina Západoslovenská energetika (ZSE), poľské RAFAKO, ukrajinský D.TEK a Enerijska, z ktorých mnohé práve na PowerUp! vyhľadávajú zaujímavé technológie ako možné budúce investície. "Skupina ZSE ponúka inovatívne energetické riešenia klientom a dlhodobo spolupracuje s inovačným ekosystémom zameraným na energetiku. PowerUp! je unikátny a ponúka príležitosť podporiť a zároveň sa aj niečo naučiť od startupov", vysvetľuje Andrej Juris, člen predstavenstva spoločnosti Západoslovenská distribučná, ktorá je súčasťou skupiny ZSE. Michał Maćkowiak, šéf inovácií v poľskom RAFAKO S.A., vidí význam súťaže podobne. "PowerUp nám dáva príležitosť mať prehľad o najnovších trendoch a technológiách v oblastiach, ktoré sú blízke zameraniu našej spoločnosti. Či už je to elektromobilita, obnoviteľné zdroje energií, alternatívne palivá alebo skladovanie energie. Je to zároveň aj príležitosť zdieľať znalosti a skúsenosti s ďalšími partnermi súťaže.” Fezal Okur, hlavný stratég a manažér rozvoja spoločnosti EnerjiSAhovorí: "Sme presvedčení, že udržateľné riešenia vznikajú iba partnerstvom všetkých stakeholderov. A keďže inovatívne riešenia hlavných výziev súvisiacich s urbanizáciou sú pre Enersija kľúčové, sme hrdí, že môžeme byť partnerom PowerUp!. Dáva nám to príležitosť byť v kontakte s najnovšími nápadmi z celej Európy."
INNOENERGY JE NAJVÄČŠIA INOVAČNÁ PLATFORMA PRE UDRŽATEĽNÚ ENERGIU V EURÓPE
InnoEnergy pôsobí v 40 krajinách, v ktorých spolupracuje s viac ako 300 partnermi – veľkými priemyselnými firmami, poprednými výskumnými a akademickými inštitúciami, ako aj inovatívnymi podnikateľmi. InnoEnergy je podporované aj Európskym inštitútom pre inovácie a technológie (European Institute of Innnovation and Technology). Inzercia
Viac k témam: Danubia Nanotech, InnoEnergy, PowerUP, Startup, súťaž startupov
Zdroj: Webnoviny.sk - Danubia Nanotech víťazom najväčšej stredoeurópskej súťaže startupov © SITA Všetky práva vyhradené.
BRATISLAVA 22. mája (WebNoviny.sk) - Štvrtý ročník konferencie Techsummit, ktorý sa začína už o týždeň, prinesie vo svojom úvodnom dni špičkovo obsadené odborné diskusie na témy súvisiace s inovatívnymi riešeniami pre kybernetickú bezpečnosť. Tie sa týkajú oblastí ako inteligentné mestá (Smart Cities), veľké dáta, Priemysel 4.0 a internet vecí. Často tieto riešenia dodávajú malé dynamické firmy. Otázkou je potom aj pripravenosť a dostupnosť čoraz žiadanejších kvalifikovaných odborníkov s inovatívnym talentom. Nové služby a digitálne riešenia majú firmám a organizáciám pomáhať zlepšovať výsledky, bežným občanom uľahčovať každodenný život, odbúravať administratívnu byrokraciu a celkovo zlepšovať komunikáciu v spoločnosti. V týchto procesoch hrá dnes významnú úlohu umelá inteligencia.
Technologická náročnosť a komplexnosť v profesionálnej rovine nesie vo vyššie spomenutých oblastiach značnú potrebu nových zručností a vedomostí, ako aj pracovníkov, ktorí nimi disponujú. Otázkou je, ako to potom dlhodobo bude ovplyvňovať trh práce, prípadne aké ďalšie nové profesie budú na trhu potrebné. Stane sa takáto ich potreba kritickým faktorom pre moderné spoločnosti? Aj to bude jeden z tematických okruhov na Techsummite, prestížnej konferencii o technologických inováciách, ktorá sa uskutoční 29. – 30. mája 2019 v bratislavskom hoteli Grand Hotel River Park. Inovatívne firmy už v súčasnosti pociťujú problém ľudských zdrojov. "Sme pár mesiacov po otvorení našej slovenskej pobočky a nábor ľudí ide o niečo ťažšie ako v USA. Ak som tam potreboval dvadsať kvalitných ľudí, zavolal som rekrutérom a o dva týždne som mal na stole 50 relevantných životopisov. Tu si musíme dať väčšiu námahu, a preto chodíme aj priamo na univerzity. Časť odborníkov zároveň privezieme z iných štátov," uviedol v rozhovore pre Pravdu Radoslav Danilák, spoluzakladateľ a CEO spoločnosti Tachyum. Tento dnes už veľmi známy tvorca novej generácie čipov pre umelú inteligenciu bude o svojich poznatkoch rozprávať na konferencii Techsummit. Prípadovú štúdiu o výsledkoch vývoja firmy potom prednesie aj jeho kolega Peter Dovhun.
Malé špecializované firmy a inovátori s produktívnymi nápadmi hrajú významnú úlohu v ekosystéme vývoja ochrany digitálneho priestoru. Dôležitosť tejto otázky ďalej zvýraznil nástup Priemyslu 4.0, internetu vecí a zariadení pre "smart cities" s ich novou komplexnosťou a stupňom zosieťovania. Zaujímavými hráčmi na scéne sú etickí či "sociálni" hackeri. O komplexe týchto otázok budú diskutovať atraktívni zahraniční spíkri – Harmik Azarian, vývojár a manažér programátorského centra pre mládež v Jerevane, a Yane Frenski, technologický guru a konzultant OSN z Bulharska. Ich partnerom pri okrúhlom stole s názvom "Odvaha inovovať: Start-upy a MSP zlepšujú kybernetickú bezpečnosť a Priemysel 4.0" bude Ján Kromel, šéf technických analýz a bezpečnosti v spoločnosti Lynx.
Otvárajú digitálne vymoženosti pre tzv. inteligentné mestá zároveň brány novým trójskym koňom? Do akej miery sú v tomto koncepte ohrozené infraštruktúra, logistika, verejná doprava, rozvody energií, dodávky vody, zdravotnícke dáta? Zvládnuť aké riešenia a znalosti je potom nevyhynuté z hľadiska úradníkov, biznisu a komunít? A aký by mal byť ich kooperačný model? To sú niektoré otázky, ktoré sa vynárajú v súvislosti s digitalizáciou a online prepájaním celých nových tried zariadení slúžiacich verejnosti. Z hľadiska svojho pôsobenia ako topmanažéra v zdravotníckom systéme bude tieto témy na Techsummite komentovať Tadeusz Jędrzejczyk, bývalý šéf poľského Národného fondu zdravia, dnes manažér v Univerzitnom klinickom centre v Gdansku. Iný pohľad na bezpečnosť a ochranu dát ponúkne Bendik Bryde z nórskej firmy Piql. Jeho špecializáciou je najmä uchovávanie dát a ochrana ich nosičov pred vonkajšími vplyvmi, ktoré by ich mohli poškodiť, napríklad aj v dôsledku sabotáže. Firma vyvinula systém fyzickej ochrany dát na nosičoch, ktorá ich pomôže uchovať rádovo aj na stovky rokov.
Davy Čajko, riaditeľ spoločnosti Future Proof, ktorá konferenciu Techsummit organizuje, zdôrazňuje okrem jej inovatívneho zamerania aj aspekt upevňovania komunity odborníkov, vývojárov, podnikateľov a ďalších relevantných hráčov. Chce tým prispieť k posilneniu úlohy Bratislavy a Slovenska v európskom a globálnom kontexte rozvoja informačných technológií – čo nie je nereálna snaha, vzhľadom aj na doterajšie pôsobenie niektorých celosvetovo úspešných firiem na nšom území. "Inovácia predstavuje motor zmien, príležitosť, je nástrojom slobody. Ak Slovensko využije svoj inovačný potenciál, získa konkurenčnú výhodu," komentoval D. Čajko. Konferenciu s jej sprievodnými podujatiami možno podľa jej organizačného šéfa považovať za "B2B trhovisko", svojho druhu najväčšie v Strednej Európe, na ktorom si účastníci dokážu nájsť partnerov pre svoj biznis, prezentovať inovatívne nápady a prípadne ich otestovať voči odbornej komunite. Súčasťou programu bude napríklad aj prezentácia hackerských aktivít v priamom prenose v reálnom čase. V rámci vzdelávacieho segmentu sa môžu účastníci konferencie oboznámiť s prácou strategicky zameranej medzinárodnej Tech Academy so sídlom v Bratislave. Dodávatelia a vývojári technológií pre smart cities zasa môžu vyhľadať potenciálnych partnerov medzi primátormi a ďalšími zástupcami komunálnej sféry, ktorí na Techsummite tiež nebudú chýbať. Viac informácií na www.techsummit.sk/2019 Inzercia
Viac k témam: konferencia, kybernetická bezpečnosť, Techsummit, Techsummit 2019
Zdroj: Webnoviny.sk - Digitálna spoločnosť, UI a kybernetické hrozby stavajú nové výzvy pred HR, bezpečnostných expertov aj prevádzkovateľov infraštruktúry © SITA Všetky práva vyhradené.
HAAG 22. mája (WebNoviny.sk) - Provinciu Groningen na severe Holandska zasiahlo v stredu zemetrasenie s magnitúdom 3,4. Otrasy udreli v ranných hodinách v blízkosti obce Westerwijtwerd a boli jedny z najsilnejších, aké v krajine doteraz zaznamenali, informovali miestne úrady. Zatiaľ nehlásia žiadne zranenia. V okolí Groningenu sa nachádzajú bohaté ložiská zemného plynu. Zemetrasenia súvisiace s ťažbou už v oblasti poškodili tisícky domov. Holandská vláda preto ťažbu v regióne obmedzila a minulý rok uviedla, že najneskôr do roku 2022 sa musí znížiť na polovicu. Postupne plánuje ťažbu zastaviť úplne.
Zdroj: Webnoviny.sk - Holandsko zasiahli jedny z najsilnejších otrasov, aké v krajine doteraz zaznamenali © SITA Všetky práva vyhradené.
BRATISLAVA 22. mája (WebNoviny.sk) - Advokát Patrik Palša je jediným, koho v stredu poslanci v tajnej voľbe zvolili za kandidáta na ústavného sudcu. Získal 73 hlasov poslancov. Na voľbe bolo prítomných 141 poslancov, 135 hlasovacích lístkov bolo platných.
Keďže poslanci v utorok nezvolili požadovaný počet, čiže desať kandidátov, voľba sa zopakovala. Na hlasovaní sa v utorok zúčastnilo 138 poslancov, platných bolo 127 hlasovacích lístkov. V utorok podvečer zvolili trojicu kandidátov. Pavol Boroň získal 76 hlasov, Martin Vernarský 113 a Marek Tomašovič dostal 91 hlasov. Podpredseda NR SR Béla Bugár (Most-Híd) dnes po hlasovaní uviedol, že podobná situácia bola aj v minulosti. "Prezident má z čoho vyberať a nič závratné sa nestane, ak bude na ústavnom súde iba desať sudcov istý čas," povedal.
Výsledky - opakovaná voľba kandidátov na ústavných sudcov
Na Ústavnom súde SR v súčasnosti chýbajú šiesti sudcovia z trinástich. Košická inštitúcia má tiež nového predsedu, ktorým sa stal advokát Ivan Fiačan. Jeho zástupcom je bývalý predseda Okresného súdu v Galante Ľuboš Szigeti. V stredu poslanci volili spomedzi 21 kandidátov. Boli to Radoslav Procházka, Patrik Palša, Vieroslav Júda, Monika Jurčová, Katarína Čechová, Ladislav Duditš, Anton Dulak, Libor Duľa, Michal Ďuriš, Dagmar Fillová, Boris Gerbery, Martina Jánošíková, Eva Kováčechová, Štefan Kseňák, Michal Matulník, Peter Melicher, Soňa Mesiarkinová, Edita Pfundtner, Zuzana Pitoňáková, Peter Straka a Robert Šorl.
Vyhlásením výsledkov tajnej voľby poslanci ukončili rokovanie 45. schôdze parlamentu. Poslanci presunuli jediný neprerokovaný bod programu, návrh novely zákona o platových pomeroch niektorých ústavných činiteľov Slovenskej republiky z dielne opozičného hnutia OĽaNO na júnovú schôdzu. K zákonu vystupoval predkladateľ a líder hnutia Igor Matovič. Podľa návrhu OĽaNO by sa výpočet platu poslanca Národnej rady SR mal odvíjať od medziročného nárastu priemernej mesačnej nominálnej mzdy zamestnanca v hospodárstve Slovenskej republiky zverejneného Štatistickým úradom SR. Plat poslanca NR SR by sa podľa Matoviča nemal odvíjať od násobku samotnej priemernej nominálnej mesačnej mzdy za predchádzajúci kalendárny rok, ako to bolo doteraz. Matovič kritizoval, že jeho návrh presunuli na ďalšiu schôdzu a rečnil aj po skončení schôdze pred vypnutým mikrofónom.
Zdroj: Webnoviny.sk - Aktualizované: Poslanci v opakovanej voľbe kandidátov na ústavných sudcov zvolili Patrika Palšu (výsledky) © SITA Všetky práva vyhradené.
Foto: Hasiči lokalizovali požiar opustenej budovy na Junáckej ulici v Bratislave (aktualizované)
aktualizované 22.mája, 12:20
BRATISLAVA 22. mája (WebNoviny.sk) - Hasičom sa už podarilo lokalizovať požiar opustenej budovy na Junáckej ulici v Bratislave. Ako agentúru SITA informovala Zuzana Farkasová z Hasičského a záchranného zboru, naďalej pracujú na jeho likvidácii. Na mieste je takmer 40 príslušníkov a dobrovoľných hasičov z Ružinova a Rusoviec s 10 kusmi hasičskej techniky. Zobraziť fotogalériu k článku:
Požiar na Junáckej ulici v Bratislave
Zdroj: Webnoviny.sk - Foto: Hasiči lokalizovali požiar opustenej budovy na Junáckej ulici v Bratislave (aktualizované) © SITA Všetky práva vyhradené.
BRATISLAVA/GBELY 22. mája (WebNoviny.sk) - Vo veľmi vážnom stave je 27-ročný cudzinec, ktorého v utorok v noci zrazilo auto v Gbeloch. Nehoda sa stala krátko po 23:00 pred rodinným domom na Ulici Prof. Čárskeho. Ako agentúru SITA informovala trnavská policajná hovorkyňa Mária Linkešová, podľa prvotných informácií muž z Kazašskej republiky náhle spadol na cestu a 20-ročný vodič Škody Felicia už nedokázal zrážke zabrániť. So zraneniami na celom tele Kazacha previezli do nemocnice v Skalici. Vodičovi alkohol nezistili, zranenému chodcovi odobrali krv. Presné okolnosti nehody polícia vyšetruje.
Zdroj: Webnoviny.sk - Foto: Cudzinec náhle spadol na cestu, vodič Felicie už nedokázal zrážke zabrániť © SITA Všetky práva vyhradené.
Strana 8 z 2851

References: súd 
 súd 
 súd 
 súd 
 súd 
 súd 
 súd 
 súd 
 súd 
 súd 
 súd 
 súd 
 súd 
 súd